(1) শিৱসাগৰ বুলি ক’লে আমাৰ মনলৈ অহা প্রথমটো কথা হ’ল শিৱসাগৰ এখন ঐতিহ্যমণ্ডিত চহৰ৷ বিশ্ব প্রেক্ষাপটলৈ চালে আমাৰ দৃষ্টিগোচৰ হয় যে বিশ্বৰ প্রতিখন ঐতিমণ্ডিত চহৰেই আজিৰ দিনত বৃহৎ পর্যটন উদ্যোগলৈ ৰূপান্তৰিত হৈছে৷ কিন্তু আমাৰ দৃষ্টিত একবিংশ শতিকাৰ বিশ্বৰ চকুতলগা প্রযুক্তিগত উত্থানৰ পাছতো শিৱসাগৰ এইক্ষেত্রত পিছ পৰি আছে৷ আহোমৰ ছশ বছৰৰ সোণালী অধ্যায়ৰ বিৰল সৃষ্টি ৰংঘৰ, কাৰেংঘৰ, তলাতল ঘৰ, সুউচচ শিৱ দৌল আৰু জয় দৌল, কোনোদিনেই নুশুকোৱা দুটাকৈ বিশাল পুখুৰী শিৱসাগৰ আৰু জয়সাগৰ পুখুৰী থকাৰ পাছতো শিৱসাগৰ কিয় এখন সর্বাংগ সুন্দৰ পর্যটন নগৰীলৈ ৰূপান্তৰিত নহ’ল বা হোৱা নাই৷ এই ক্ষেত্রত দুটা বিশেষ কাৰণ আমাৰ দৃষ্টিত পৰে আৰু এই কাৰণ দুটাত গুৰুত্ব দিয়াটো আমি জৰুৰী বুলি অনুভৱ কৰোঁ–